CELEX: 62015TN0616
Language: bg
Date: 2015-11-03 00:00:00
Title: Дело T-616/15: Жалба, подадена на 3 ноември 2015 г. — Transtec/Комисия

25.1.2016   
            
            
               BG
            
            
               Официален вестник на Европейския съюз
            
            
               C 27/67
            
         Жалба, подадена на 3 ноември 2015 г. — Transtec/Комисия
   (Дело T-616/15)
   (2016/C 027/85)
   Език на производството: френски
   
      Страни
   
   
      Жалбоподател: Transtec (Брюксел, Белгия) (представител: L. Levi, avocat)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решенията на Европейската комисия за прихващане, съдържащи се в нейните писма от 25 август, 27 август, 7 септември, 16 септември и 23 септември 2015 г., с които се цели възстановяването на сумата от 624 388,73 EUR,
            
         
               —
            
            
               да се осъди ответникът да заплати 624 388,73 EUR, ведно с мораторна лихва върху тази сума в размер на основния лихвен процент на Европейската централна банка, увеличен с два пункта,
            
         
               —
            
            
               да се осъди ответникът да заплати обезщетение за неимуществената вреда в размер на символичната сума от 1 EUR,
            
         
               —
            
            
               да се осъди ответникът да заплати всички съдебни разноски.
            
         
      Основания и основни доводи
   
   В подкрепа на жалбата си жалбоподателят излага пет основания.
   
               1.
            
            
               Първото основание е изведено от нарушение на принципа на правна сигурност, тъй като обжалваните решения били лишени от валидно правно основание.
            
         
               2.
            
            
               Второто основание е изведено от нарушение на принципа на недопускане на неоснователно обогатяване, тъй като сумата от 607 096,08 EUR, ведно с лихвите, е удържана от имуществото на жалбоподателя и е увеличила имуществото на Комисията, без да е налице каквото и да било правно основание за това обогатяване.
            
         
               3.
            
            
               Третото основание е изведено от нарушение на членове 42, 44, 45 и 47 от Финансовия регламент от 27 март 2003 г., приложим към 9-ия Европейски фонд за развитие, тъй като Комисията не упражнила правото си на преценка, което ѝ предоставят тези разпоредби, както и от нарушение на принципа на пропорционалност.
            
         
               4.
            
            
               Четвъртото основание е изведено от нарушение на принципа на добра администрация, тъй като Комисията нарушила член 41 от Хартата на основните права на Европейския съюз.
            
         
               5.
            
            
               Петото основание е изведено от явни грешки в преценката, допуснати от Комисията.